# Referat

## Møte i fagskoleutvalget 5.2. 2014 kl. 09.00 – 16.00

**Til stede:**Fra utvalget: Jan Grund,Solfrid Lind, Ivar Lien, Bård Inge Thun, Jonny Pettersen, Malin Vangsnes, Helge Halvorsen, Marta Grongstad, Astrid Kristin Moen Sund, Trond Bergene, Kristin Vik, Trude Tinnlund, Johanne Marie Trovåg og Stein Kristiansen

Fra sekretariatet: Joakim Bakke, Grete Gåra Alvern, Øystein Holmedal-Hagen, André Kristiansen, Olav Reiersen og Kristin Evensen

**Referent** (Olav Reiersen)

### Godkjenning av innkalling, dagsorden og referat for forrige møte

Godkjent etter justering.

### Orienteringer

Ved utvalgslederen og sekretariatet

* Eventuelle konflikter i forbindelse med vårens lønnsoppgjør håndteres av medlemmene.
* Lederen skal ha møte med Østlandssamarbeidet førstkommende mandag. (Østlandssamarbeidet er et frivillig politisk og administrativt samarbeid mellom fylkeskommunene på Østlandet.)
* NOUen skal være kort. Det betyr at eventuelle tekstutvidelser må føre til nedkortinger i andre kapitler.

### Gjennomgang av utkast til kapittel 3, 4, 5 og 6

Sekretariatet noterte seg innspill fra utvalget og vil på neste utvalgsmøte legge fram revidert utkast.

### Innspill til viktige momenter til kapittel 7

**Fagskolen som svar på arbeidslivets lokale, regionale og nasjonale kompetansebehov**

* 1. Samarbeid mellom fagskolene og arbeidslivet om innhold i utdanningene
	2. Fagskolens fleksibilitet for å tilpasse seg arbeidslivets behov
	3. Hvilken funksjon har fagskoleutdanningene i arbeidslivet? Svarer de på arbeidslivets behov for kompetanse?
	4. Fagskolen og livslang læring

Forslaget til avsnittsoverskrifter tilsluttes.

Det kom innspill på at det er satsing på helsefagarbeidere i sykehusene. For denne yrkesgruppen og for helsesekretærene vil det være behov for fagskoleutdanning for kvalifisering til ulike deler av tjenesten. Trond og Kristin vil sende inn eksempler og problemstillinger.

Innspill fra utvalget til kapittel 7:

* Viktigheten av tilbud om spesialisering i helsesektoren
* Satsing på økt kunnskap i arbeidslivet om fagskolen slik at arbeidslivet lettere kan ta ”bestillerrollen”
* Satsing på karriereveiledning
* RSA’er
* Styrerepresentasjon
* Mekanismer som gjør det enklere å opprette/nedlegge fagskoletilbud i tråd med endringer i behovene
* Utviklingskontrakter mellom aktørene
* Prekvalifisering som et tiltak for økt relevans